Všeobecné informácie
Jaskyne ako svetové prírodné dedičstvo predstavujú kultúrny odkaz, ktorý svojou povahou prechádza z generácie na generáciu.
Chodník je navštevovaný miestnymi obyvateľmi a návštevníkmi, ktorí vstupujú do jaskyne.
Chodník je situovaný v nádhernom prostredí s výhľadom na hrad Krásna Hôrka a vedie popri Kaplnke Svätej panny Márie a Vodnom mlyne.
Ďalšou prírodnou zaujímavosťou a vzácnosťou, pri ktorých vedie tento náučný chodník sú krasové priehradky na potoku Buzgó.
Počas svojich zastavení v časovom intervale 60 minút sa návštevník oboznámi s krásami Národného parku Slovenský kras, jaskyňami Slovenského krasu zapísanými do svetového prírodného dedičstva a históriou prieskumu podzemného krasu.
Dĺžka chodníka: 800 m (trasa až z hradu 4 km)
Relatívne prevýšenie: 20 m
Počet zastávok: 5
Panel 0:
Umiestnený na Hrade Krásna Hôrka.
Základná informácia o svetovom prírodnom dedičstve – Jaskyne Slovenského krasu a informácie o lokalitách sprístupnených jaskýň regiónu.
Panel 1:
Svetové prírodné dedičstvo UNESCO a aktivity podzemia pre zápis do zoznamu.
Trasa chodníka.
Umiestnený v obci Krásnohorská Dlhá Lúka.
Panel 2:
Kultúrne a prírodné hodnoty lokality Buzgó. Vodný mlyn, Kaplnka Svätej panny Márie, mokraďové rastlinné spoločenstvá. Umiestnený pred mostom pri futbalovom ihrisku.
Panel 3:
Penovce Slovenského krasu.
Prírodné pamiatky Slovenského krasu sladkovodné vápence- penovce, potreba ich ochrany.
Umiestnený pri chodníku pozdĺž penového telesa jazierok.
Panel 4:
Krásnohorská jaskyňa.
História prieskumu Krásnohorskej jaskyne.
Mapa jaskyne a nesprístupnené časti jaskyne.
Umiestnený v altánku Krásnohorskej jaskyne.
Panel 5:
História prieskumu a rozsah podzemného krasu. Cesta, ktorou prešli jaskyne Slovenského krasu k zápisu do svetového prírodného dedičstva.
Panel 6:
Hodnoty jaskýň Slovenského krasu.
Hlavné hodnoty jaskýň, druhotné výplne, živočíšstvo, georeliéf.
Zásady správania sa v Národnom parku Slovenský kras:
– zákaz zakladania ohňa
– zákaz trhania chránených rastlín
– zákaz odhadzovania odpadkov a vytváranie skládokodpadu
– zákaz táborenia a kempovania
– dodržujte ticho a neplašte vtákov a lesnú zver
Blízke stredisko, turistické centrum, obec alebo mesto
Mapy
Vrstvy: Turistická mapa, Automapa, Cyklomapa, Lyžiarska mapa, Satelitná mapa a OpenStreetMap.
Kliknutím na logo "Freemap.sk" sa Vám mapa zobrazí na celej ploche obrazovky.
Počasie
Fotogaléria[Best_Wordpress_Gallery id="36″ gal_title="Náučný chodník Jaskyne Slovenského krasu – svetové prírodné dedičstvo"]